Domstolens kendelse (Tiende Afdeling) af 23. april 2021 – Centre d’Enseignement Secondaire Saint-Vincent de Soignies
(Sag C-471/20) (1)
»Præjudiciel forelæggelse – artikel 53, stk. 2, og artikel 99 i Domstolens procesreglement – socialpolitik – beskyttelse af arbejdstagernes sikkerhed og sundhed – tilrettelæggelse af arbejdstiden – direktiv 2003/88/EF – maksimal ugentlig arbejdstid – referenceperiode – artikel 16 – undtagelser – artikel 17 og 18 – pædagog, der i forbindelse med nattevagter fører opsyn på en kostskole – bestemmelser om kompenserende hvileperioder«
Socialpolitik – beskyttelse af arbejdstagernes sikkerhed og sundhed – direktiv 2003/88 om visse aspekter i forbindelse med tilrettelæggelse af arbejdstiden – maksimal ugentlig arbejdstid – undtagelse – beskæftigelse, som på en kostskole udøves af en pædagog, der er ansvarlig for at føre opsyn med kostskolens elever om natten – betingelser
[Europa-Parlamentets og Rådets direktiv 2003/88, art. 17, stk. 2, og art. 17, stk. 3, litra b)]
(jf. præmis 32 og 34-36 samt konkl.)
Konklusion
Artikel 17, stk. 3, litra b), i Europa-Parlamentets og Rådets direktiv 2003/88/EF af 4. november 2003 om visse aspekter i forbindelse med tilrettelæggelse af arbejdstiden skal fortolkes således, at beskæftigelse, som på en kostskole udøves af en pædagog, der er ansvarlig for at føre opsyn med kostskolens elever om natten, er omfattet af bestemmelsens anvendelsesområde.
1 EUT C 9 af 11.1.2021.